У октобру 2017. године учествовала је у трећој сезони израелске емисије "The X Factor Israel", у којој је однела победу. У априлу 2018. године певала је на паљењу баакљи на церемонији 70 година од оснутка Израела. Децембра 2018. године објавила је свој дебитантски сингл "Better". У фебруару 2019, уочи Песме Евровизије 2019. у Тел Авиву, снимила је обраду песме "Save Your Kisses for Me", са којом је бенд Brotherhood of Man победио на Песми Евровизије 1976. У фебруару 2020. је победила на такмичењу "HaKokhav HaBa L'Eurovizion" и тиме је постала представница Израела на Песми Евровизије 2020. године. 3. марта 2020. је одржано такмичење "HaShir HaBa L'Eurovizion" на којем је одлучено да ће на Евровизији певати песму "Feker Libi". 18. марта 2020. је објављено да се Песма Евровизије отказује због пандемије корона вируса. Касније је објављено да ће она бити представница Израела на Песми Евровизије 2021.